

**BPW** LIMASSOL

ORGANISATION OF BUSINESS & PROFESSIONAL WOMEN

**ΟΓΕΕ** ΛΕΜΕΣΟΥ

ΟΡΓΑΝΙΣΜΟΣ ΓΥΝΑΙΚΩΝ ΕΠΙΧΕΙΡΗΜΑΤΙΩΝ ΕΠΑΓΓΕΛΜΑΤΙΩΝ ΛΕΜΕΣΟΥ

Απολογισμός Δράσεων τριετίας 23 Σεπτέμβρη 2012 μέχρι 4 Δεκέμβρη 2015

Σύνθεση ΔΣ ΟΓΕΕ Λεμεσού

Το ΔΣ ΟΓΕΕ Λεμεσού ξεκίνησε αρχικά με σύνθεση που μεταβλήθηκε στην πορεία με την προσθαφαίρεση μελών, επιλαχουσών κλπ.

### Σταθερά παρέμειναν και συμμετείχαν οι κα Άντια Ιωαννίδου (προηγούμενη πρόεδρος και πυλώνας την τελευταία δεκαετία για τον ΟΓΕΕ Λεμεσού), οι αντιπρόεδροι Μαρία Μιχαήλ και Νίκη [Λοϊζίδου,](https://www.google.com.cy/url?sa=t&rct=j&q=&esrc=s&source=web&cd=2&cad=rja&uact=8&ved=0ahUKEwiQyeCdk4zKAhVCThQKHSUVBOsQFggiMAE&url=https%3A%2F%2Fel.wikipedia.org%2Fwiki%2F%25CE%259B%25CE%25BF%25CF%258A%25CE%25B6%25CE%25AF%25CE%25B4%25CE%25BF%25CF%2585_%25CE%25BA%25CE%25B1%25CF%2584%25CE%25AC_%25CE%25A4%25CE%25BF%25CF%2585%25CF%2581%25CE%25BA%25CE%25AF%25CE%25B1%25CF%2582&usg=AFQjCNGBU5U-29LgDzLbGwfRUxus5go6GQ) νεότερο και ιδρυτικό μέλος αντίστοιχα με δυναμική συμμετοχή στις διεργασίες και ο άλλος πυλώνας και σταθερή αξία, το μέλος μας Μάρω Χρυσάνθου.

Από τις, **Νάντια Θεμιστοκλέους, Μαρίνα Θεοδωρίδη**και**Τώνια Θεοδώρου** κυρίως λόγω άλλων ενασχολήσεων και υποχρεώσεων τους που δεν τους επέτρεπαν την ευχέρεια χρόνου (δείτε συνοπτικό πίνακα με τις συμμετοχές στις συνεδρίες) αναπληρώθηκε μόνο η θέση της ταμία, με την πολύ δημιουργική και ικανή σε πρωτοβουλίες **Θεανώ Φράγκου** μας να αναπληροί.

Συνεδρίες

Συνεδριάσαμε 24 φορές, σε 22 τακτικές συνεδρίες και 2 έκτακτες και τα σχετικά αρχεία πρόσκλησης και πρακτικών είναι τακτοποιημένα.

Συγκυρίες

-Μπορεί οι λοιπές συγκυρίες να φέρουν αρνητικό πρόσημο, καθώς ανάμεσα τους συγκαταλέγονται το ψαλίδισμα καταθέσεων, η κατάρρευση της Λαϊκής τράπεζας και στο τσακ η Κυπριακή οικονομία. Μέσα από το πλήγμα αυτό, ο ΟΓΕΕ Λεμεσού εξήλθε δυνατότερος καθώς αύξησε τόσο τα μέλη του όσο και την οικονομική του δεινότητα ενώ επήλθε και ο άμεσος απογαλακτισμός από την ΚΟΓΕΕ. Για την συγκεκριμένη τριετία διακόπηκε κάθε χορηγία από την ΚΟΓΕΕ τουλάχιστον προς τον ΟΓΕΕ Λεμεσού, η οποία ΚΟΓΕΕ δέχτηκε δραστική μείωση στην κρατική χορηγία.

-Άλλη συγκυρία ήταν η 15μήνη περίπου από τους 36 της θητείας μας, δυσπραγία στην διαχείριση των οικονομικών μας όπου δεν είχαμε πρόσβαση και επίγνωση των οικονομικών, χρειάστηκε δε να υπογράψουμε 3 φορές τα έντυπα στην τράπεζα ώστε να δημιουργηθεί εκ νέου οντότητα ΟΓΕΕ Λεμεσού και να μεταφερθεί ο λογαριασμός σε βολικό υποκατάστημα για καλύτερο έλεγχο. Η τράπεζα, που έγινε ξαφνικά ‘τύπος και υπογραμμός και απαίτησε διόρθωση των καταχωρημένων στοιχείων του ΔΣ που έδειχνε ως πρόεδρο την προ 12ετίας διατελέσασα πρόεδρο! Τώρα, ο τραπεζικός λογαριασμό είναι ορατός στα μέλη που το επιθυμούν, χωρίς φυσικά δικαίωμα εντολής ή συναλλαγής και πλέον φροντίσαμε να υπόκεινται σε τριπλό-έλεγχος.

-Η βασικότερη όμως συγκυρία και είναι αυτή που θα θέλαμε να ανατρέψουμε, αυτή που αφήνει νεαρότερες και λιγότερο νεαρές κυρίες εκτός αγοράς εργασίας.

Φιλοσοφία

Υπήρξα ευτυχής να συνυπάρχουμε στο ΔΣ, άτομα με κοινή προσέγγιση στην γενικότερη κοσμοθεωρία, για την θέση των γυναικών, που να πιστεύουν ότι η Οργάνωση έχει μέλλον και ρόλο να διαδραματίσει. Άτομα που συνηγορούσαν ή διέβλεπαν ότι οι αλλαγές που επιθυμούμε για την κοινωνία μας, θα επέλθουν μέσα από δικούς μας σχεδιασμούς, μέσα από τις γυναίκες και το νέο και ότι χρειάζεται αλλαγή προτύπων.

Έτσι ως συμβούλιο αναζητήσαμε τα λιγότερο προφανή. Να **προβάλουμε την γυναικεία διάσταση, πρώτα μέσα από τα αξιόλογα μέλη που κοσμούν** **τον ΟΓΕΕ Λεμεσού** αλλά και ευρύτερα.

Συγκεκριμένα, η ευτυχής συγκυρία για το παρόν ΔΣ είναι ότι όλες διαπνέονται από το συγκεκριμένο αίσθημα **εντιμότητας**και **συλλογικού χρέους στην κοινωνία**.

-Έτσι λάβαμε μέτρα που ενίσχυσαν την διαφάνεια και άρση στρεβλώσεων και πιθανών κακών πρακτικών με καθαρά χέρια. Εφαρμόσαμε **μέτρα διαφάνειας** σε κάθε συναλλαγή εδώ και τρία χρόνια που θεωρώ λειτούργησαν πολύ ευεργετικά για το κύρος του ΟΓΕΕ. **Εμπράκτως**: η κάθε συνδρομή κατατίθεται επώνυμα στην τράπεζα και είναι ανατρέξιμη, η δε ενδιαφερόμενη ενημερώνεται.

-Προβάλαμε **γυναίκες και το έργο** τους, και επιδιώξαμε την διακριτική αλληλοϋποστήριξη χωρίς όμως αποκλεισμούς στο άλλο φύλλο (κάτι που εμείς έχουμε βιώσει και απορρίπτουμε) προσέγγιση που επιθυμούμε να εμπνεύσει και τα μέλη. **Εμπράκτως**: Προβάλαμε τα μέλη μας και το έργο τους μέσα από την ιστοσελίδα της Οργάνωσης με το κύρος και την σοβαρότητα του ΟΓΕΕ. Σας καλώ δε να υποστηρίξετε την προσπάθεια με δικό σας σύντομο βιογραφικό και φωτογραφία.

-Προσφέραμε, όσο και όπου δυνατόν, **χωρίς να επιβαρύνουμε** τα μέλη αλλά και τους φίλους. Με βάση την καλή οικονομική διαχείριση και εργατικότητα, επιδιώξαμε μέσα από την επιλογή θεμάτων και εισηγητών να αναδείξουμε πτυχές που έχουν ευρύτερο εγχώριο και διεθνές αντίκτυπο, σχέση με το φυλετικό διάκενο και την επιχειρηματικότητα.

-Επαναπροσέγγιση **παλαιοτέρων μελών**. **Εμπράκτως**: Τηλεφωνική επαφή με λίγα μέλη κάθε φορά αλλά και την αποστολή περίπου 10 sms μηνυμάτων για ενημέρωση στα μέλη που δεν διαθέτουν ηλεκτρονική διεύθυνση.

-Οι εκδηλώσεις μας ήταν ποικίλων ενδιαφερόντων και συνεπώς ανοίξαμε διαχωριστικά στεγανά και σε **άνδρες**. Διαπιστώσαμε στην πορεία ότι η τάση αυτή γίνεται κίνημα και στις Ομοσπονδίες Ευρωπαϊκών κρατών.

-Δημιουργήσαμε βιτρίνα για την Οργάνωση – **την ιστοσελίδα μας**. Όπου κατατίθενται οι θέσεις και συνοψίζεται η πορεία από το παρελθόν στο μέλλον.

-Δημιουργήσαμε τις προϋποθέσεις να αυξηθούν τα μέλη μας. **Εμπράκτως**: Ο **προθάλαμος**, είναι αρχείο επαφών όπου οι «**φίλες της Οργάνωσης**» λαμβάνουν περίπου την ίδια ενημέρωση και προσκλήσεις πριν αποφασίσουν να συμμερισθούν την Φιλοσοφία του ΟΓΕΕ.

-**Συχνή ενημέρωση** για θέματα που αφορούν επιχειρηματίες / επαγγελματίες, επεξεργασμένα ώστε να παρέχουν αμέσως τις πληροφορίες. Ειδικά δε, διάχυση της ενημέρωσης από το επιμελητήριο προς στα μέλη μας.

-Εφαρμόσαμε τον **απολογισμό και ανατροφοδότηση** μετά από κάθε εκδήλωση, προσπαθώντας να βελτιωθούμε συλλογικά.

-Απο την αρχή συμφωνήσαμε ότι εκ περιτροπής τα μέλη του ΔΣ θα εκτίθενται στην δημοσιότητα, στον συντονισμό εκδηλώσεων κλπ ώστε να αναπτύξουν τις δεξιότητες να ηγηθούν της οργάνωσης.

* **Γενικότερα, συμπεριφερθήκαμε ως η συνειδητοποιημένα ανερχόμενη δύναμη του αιώνα που αξίζει κανείς να ακούσει, γιατί αύριο, θα μας βρει μπροστά του.**
* **Διατηρήσαμε την σημαία της οργάνωσης ψηλά, αισθανόμενες το βάρος της προς 27ετίας ιδρυτικής διακήρυξης που έγινε στην  πόλη μας.**
* **Κρατηθήκαμε μακριά από την άμεση επικαιρότητα, λαϊκισμούς και πολιτικοποίηση.**

Εκδηλώσεις

Συνολικά διοργανώθηκαν 24 εκδηλώσεις μόνες ή από κοινού με τρίτους ως εξής:

1. 13/10/2012 - [Εκδήλωση: Ενημέρωση για τον Καρκίνο του Τράχηλου της Μήτρας](http://www.bpw-limassol.org.cy/158/) Τριμίκλινη *(στα πλαίσια εκστρατείας της ΚΟΓΕΕ)*

2. 21/10/2012 - [Εκδήλωση: Ενημέρωση για τον Καρκίνο του Τράχηλου της Μήτρας Πελένδρι](http://www.bpw-limassol.org.cy/115/)

3. 28/1/2013 - [Εκδήλωση: Ελένη Λουκρητία Κορνάρο – Επισκοπής (Piscopia): Μια γυναικεία ιδιοφυία του 17ου αιώνα (σε συνεργασίε με Τerra Cypria)](http://www.bpw-limassol.org.cy/200/) με την κα Νάσα Παταπίου

4. 6/03/2013 - [Εκδήλωση: Κύπριες στη Βενετία κατά το 16ο και 17ο Αιώνα (σε συνεργασίε με Τerra Cypria)](http://www.bpw-limassol.org.cy/206/) Επίσης με την κυρία Νάσα Παταπίου

5. 9/11/2013 - [Εκδήλωση: Εργα στην Πόλη μας, Μαρίνα Λεμεσού](http://www.bpw-limassol.org.cy/89/)

6. 30/11/2013 - [Ημερίδα: Ώθηση Επιχειρηματικότητας μέσω Προγραμμάτων](http://www.bpw-limassol.org.cy/180/)

7. 5/4/2014 - [“Αναπτυσσόμενη Ορεινή Λεμεσός – Επίσκεψη στο Βουνί” (αξιοποιώντας *πρόσκληση από το μέλος μας Γιούλας Παπακυριακού*)](http://www.bpw-limassol.org.cy/272/)

8. [10/06/2014 - Εργαστήρια Προσωπικής και Επαγγελματικής Ανάπτυξης (*από το μέλος ΟΓΕΕ Λευκωσίας Ελένη Δημοσθένους*)](http://www.bpw-limassol.org.cy/332/)

9. 17/06/2014 - [Εργαστήρια Προσωπικής και Επαγγελματικής Ανάπτυξης (*από το μέλος μας Φωτούλα Σάββα Ποταμίτου*)](http://www.bpw-limassol.org.cy/387/)

10. 25/06/2014 - [Ημερίδα: Υδρογονάθρακες και Προσδοκίες – Πώς Διασφαλίζονται;](http://www.bpw-limassol.org.cy/355/)

11. 1/10/2014 - [Εξόρμηση / Επίσκεψη στο ΚΚΠΜ, Κρήτου Τέρρα](http://www.bpw-limassol.org.cy/436/)

12. 25/11/2014 - [Συζήτηση: Εστί το Επιχειρείν ΦΥΛΟσοφείν;](http://www.bpw-limassol.org.cy/497/)

13. 10/01/2015 - [Βασιλόπιτα και περίπατος στον Χειμερινό Γαρύλη](http://www.bpw-limassol.org.cy/519/)

14. 21-22/3/2015 - [Συνέδριο Γυναικεία Αλήθεια (*συμμετείχαμε ως υποστηρικτές*)](http://www.bpw-limassol.org.cy/547/)

15. 25/4/2015 - [Κινητοποίηση: Ενημέρωση και ευαισθητοποίηση για την Ισομισθία (*σε συνεργασία με την ΚΟΓΕΕ στην εκδήλωση της Λεμεσού*)](http://www.bpw-limassol.org.cy/573/)

16. 13/05/2015 - [Ομιλία: “Η Αμφισβήτηση της Προφάνειας” με Δρ Νίκη Κατσαούνη](http://www.bpw-limassol.org.cy/591/)

17. 22/5/2015 - Παρουσίαση παιδικού βιβλίου «Ο Βραχνός Κόκορας» (*συμμετείχαμε ως προσκεκλημένοι*)

18. 3/06/2015 - [Εκδήλωση: “Γυναίκες Συγγραφείς”](http://www.bpw-limassol.org.cy/624/)

19. 2/07/2015 – Εκδήλωση Y-BPW «Summer: Keep Calm and Eat Healthy» όπου συμμετείχαμε

20. 7/10/2015 - [Δημόσια Συζήτηση με θέμα Γυναίκες και Λήψη Αποφάσεων (*συμμετείχαμε συν- εργαζόμενοι δια εκπροσώπου με το μέλος μας επιχειρηματία κα Λουίζα Νέμιτσα* )](http://www.bpw-limassol.org.cy/649/)

21. 31/10/2015 - [Εξόρμηση / Επίσκεψη στο ΚΥΚΠΕΕ, Ιεράς Μητροπόλεως Λεμεσού, Χερσόνησος Ακρωτηρίου](http://www.bpw-limassol.org.cy/657/)

22. 19/11/2015 - [Δικοινοτική Εκδήλωση από “Disrupt Industry-Game Changers”, Συμμετοχή ΟΓΕΕ Λ/σου Λευκωσία (*συμμετείχαμε ως προσκεκλημένοι συνεργάτες δια εκπροσώπου, από το μέλος μας Μαρία Ρούσου Καραπατάκη*)](http://www.bpw-limassol.org.cy/700/)

23. 24/11/2015 - [Εκδήλωση: “Κοινωνική επιχειρηματικότητα”](http://www.bpw-limassol.org.cy/685/)

24. 5/12/2015 - Γενική Συνέλευση και Εκλογές

Νέα μέλη

Συνολικά έχουν εγγραφεί 17 νέα μέλη και έχουν εκφράσει πρόθεση να εγγραφούν άλλα τρια στο προσεχές ή εγγύς μέλλον. Σύνολο 20 νέα μέλη.

Διαγραφές μελών

Δύο μέλη ζήτησαν να διαγραφούν ενώ το ΔΣ αποφάσισε την διαγραφή μέλους μη ανταποκρινόμενο ή συνεργαζόμενο.

Αστοχίες

Εκδηλώσεις όπως η πολυπόθητη «διδυμοποίηση με το Σορέντο», και εκδηλώσεις όπως «η θέση της Κύπριας γυναίκας μέσα από τα έργα του Πάνου Ιωαννίδη» ή σε «συνεργασία ο εορτασμός της ημέρας της γυναίκας», δεν τελεσφόρησαν για διάφορους λόγους ή δεν ήσαν αντάξιες των προσδοκιών μας όπως «η αναζήτηση της προφάνειας» παρά την μεγάλη προεργασία και χρόνο που αφιερώσαμε. Όμως δεν έμειναν αναξιοποίητα μαθήματα, διδαχθήκαμε από αυτά.

### Αθηνα[ΐ](https://www.google.com.cy/url?sa=t&rct=j&q=&esrc=s&source=web&cd=1&cad=rja&uact=8&ved=0ahUKEwiS_b3Pr8TJAhUBNxQKHSpwA_oQFggZMAA&url=https%3A%2F%2Fel.wikipedia.org%2Fwiki%2F%25CE%259C%25CE%25AC%25CE%25BD%25CE%25BF%25CF%2582_%25CE%259B%25CE%25BF%25CE%2590%25CE%25B6%25CE%25BF%25CF%2582&usg=AFQjCNGpi6mE40xFcQ7T5OtHAJYWsT4gHQ&bvm=bv.108538919,d.d24)δειον

Εργαστήκαμε για να διατηρηθεί το όνομα, στο σημερινό Λύκειο Καθολικής, και παρότι η μάχη δεν κερδήθηκε ο πόλεμος δεν έχει χαθεί – υπάρχουν ελπίδες. Είναι απαραίτητο να συμφωνήσουν όλοι, ο Σύνδεσμος Γονέων (οι μόνοι διαφωνούντες προ διετίας), η Σχολική Εφορεία Λεμεσού, ο Δήμος Λεμεσού και το Υπουργείο ΠΠ.

Επίλογος

Πιστεύω ότι έχουν γίνει πολλά που θέλω να πιστεύω αντανακλούν θετικά στην κοινωνία που ζούμε (προσωπικές ευχαριστήριες επιστολές κα πολλά ενεργοβόρες χειρονομίες). Θέλω να πιστεύω ότι στο πέρασμα μας, ήμασταν καταλυτικές και στρατευμένες δεν ξεγελάσαμε και δεν μας ξεγέλεσαν.

Ο ΟΓΕΕ είναι μια Φιλοσοφία, που είτε την έχεις διαφορετικά αξίζει να την εμπνεύσεις! Με συστατικά την ανιδιοτέλεια και ανωτερότητα η φιλοσοφία αυτή πιστεύω να μας οδηγήσει γενικότερα σε καλύτερες μέρες.

Στόχοι

-Βελτίωση της εισπραξιμότητας (οι οφειλές μελών θα δείτε ανέρχονται σε περίπου  €1000).

-Να εξετάσαμε τα ιδιαίτερα κίνητρα και κυρίως προνόμια του να είναι κάποια μέλος.

-Συχνότερη επαφή και ευκαιρίες αλληλογνωριμίας.

-Ευρωπαϊκά Προγράμματα και ευκαιρίες ευρύτερης εκτός συνόρων δικτύωσης.

Ευχαριστίες

Στις προφανείς ηρωίδες που είναι τα μέλη του ΔΣ και την προηγούμενη πρόεδρο που όσο μικρή η μεγάλη και να λογίζουν την συνεισφορά τους, χωρίς την ομάδα μας Μάρω, Άντια, Νίκη, Μαρία, Θεανώ δεν θα υπήρχε καν έργο για  απολογισμό. Εκτός από αυτούς υπήρξαν ατομικά οι Χρυσούλες και ο Κωνσταντίνος στο γραφείο της κας Άντιας που συνεισέφεραν αμέριστα και εποικοδομητικά. Τα μέλη μας που προσέτρεχα για συμβουλές και βοήθεια την Άρτεμη Γιορδαμλή και την υπάλληλο της Σκεύη Συμεωνίδου, και πρόσφατα την Σούλα Ζαβού, την Κρίστια, την Μαρία Ρούσου, την Αίγλη και την πιο άοκνη και ευρηματική εργάτρια Θεανώ (και το λέω τιμητικά).

 ***Πέπη Ορφανίδου***

 ***Πρόεδρος ΟΓΕΕ Λεμεσού 2012-2015***